Johnny Winter esiintymässä vuonna 1990.
**Johnny Winter** (oik. **John Dawson Winter III**, 23. helmikuuta 1944 Beaumont, Texas, Yhdysvallat – 16. heinäkuuta 2014 Zürich, Sveitsi) oli yhdysvaltalainen rock- ja blues-kitaristi ja -laulaja.

Winterin esikoislevy *Johnny Winter* ilmestyi kesäkuussa 1969, ja samana vuonna hän esiintyi yhdessä basisti Tommy Shannonin ja rumpali Uncle John Turnerin kanssa lukuisilla rockfestivaaleilla, muun muassa Woodstockissa. Helsingin Kulttuuritalolla Winter esiintyi 29. huhtikuuta 1970.

Vuonna 1977 Winter tuotti Muddy Watersin albumin *Hard Again*. Heidän yhteistyönään tekemät albumit saivat useita Grammy-palkintoja, ja Winter levytti albumin *Nothing But the Blues* (1977) Watersin yhtyeen jäsenten kanssa.*lähde?*

Vuonna 1980 Winter oli ensimmäisen *Guitar World* -lehden kannessa. Vuonna 1988 hänet valittiin Blues Foundation Hall of Fameen. The Smashing Pumpkins on tehnyt Johnny Winter -tribuuttikappaleen nimeltään *Tribute to Johnny* (julkaistu "Zero"-singlen b-puolella).*lähde?*

Winterin albumi *Roots* ilmestyi 27. syyskuuta 2011. Winterin lisäksi levyllä on mukana muita arvostettuja kitaristeja: Vince Gill, Warren Haynes, Sonny Landreth, Susan Tedeschi, Derek Trucks ja Jimmy Vivino.

Tämän jälkeen ilmestyi albumi *Live Bootleg Series Volume 8 (Limited Edition)* sekä DVD *Live from Tokyo*. Winter esiintyi myös CBS:n televisiokanavalla ohjelmassa Late Show with David Letterman. Siitä on taltioitu versio Elmore Jamesin kappaleesta "Dust My Broom".

Johnny Winterin vuonna 2012 perustamassa yhtyeessä soittivat Paul Nelson (kitara), Scott Spray (basso) ja Vito Liuzzi (rummut). Yhtyeen ensimmäisestä Japanin-konsertista Tokion Zepp Music Hallissa 15.4.2011 julkaistiin dvd-levy *Johnny Winter - Live From Japan*. Muita Winterin hyväksymiä dvd-julkaisuja ovat *Johnny Winter Live Through the ’70s* sekä *Johnny Winter Live Through the ’80s*. Sen sijaan dvd-kokoelma Pieces & Bits ja samasta materiaalista myöhemmin nimillä *Most Famous Hits - Johnny Winter Live* ja *Johnny Winter - The Hoochie Koochie Man*. Julkaistut dvd-levyt ovat huonolaatuisia, eikä Winter pitänyt niitä virallisina julkaisuina.*lähde?*

Johnny Winterin pikkuveli on saksofonisti Edgar Winter. Isonveljensä tavoin hänellä on albinismi.*lähde?*

Suomessa
--------

Lähteet:

* Helsingin Kulttuuritalolla
	+ 23. lokakuuta 1983,
	+ 13. tammikuuta 1986
* Helsinki,Tavastia 7. syyskuuta 2011
* Finlandia-talo 3. kesäkuuta 2009
* Imatra Big Band Festivalilla 4. heinäkuuta 2013
* Kokkolassa Scandinavian Blues Party 6. lokakuuta 2012
* Turun Logomossa 5. lokakuuta 2012
* Järvenpään Puistobluesissa 2007
* Pori Jazzissa 1999

Julkaisut
---------

Johnny Winter vuonna 2007.
### Viralliset albumit

* *Progressive Blues Experiment* (1967, julk -69)
* *Johnny Winter* (1969)
* *Second Winter* (1969)
* *Johnny Winter And* (1970)
* *Johnny Winter And Live* (1971)
* *Still Alive And Well* (1973)
* *Saints And Sinners* (1974)
* *John Dawson Winter III* (1974)
* *Captured Live!* (1976)
* *Together* (1976), yhdessä Edgar Winterin kanssa
* *Nothin’ But the Blues* (1977)
* *White Hot And Blue* (1978)
* *Raisin’ Cain* (1980)
* *Guitar Slinger* (1984)
* *Serious Business* (1985)
* *Third Degree* (1986)
* *The Winter Of '88* (1988)
* *Let Me In* (1991)
* *Hey, Where's Your Brother?* (1992)
* *Live In NYC '97* (1998)
* *I'm A Bluesman* (2004)
* *Roots* (2011)
* *Step Back* (Megaforce 2014)

Lähteet
-------

1. ↑  Legendary US blues singer Johnny Winter dies DW.de. 17.7.2014.
2. ↑  Mikael Huhtamäki: *Live In Finland - Kansainvälistä keikkahistoriaa Suomessa 1955-1979*. Gummerus, 2013. ISBN 978-951-20-8730-3.
3. ↑  Yle Radio Suomi, Bluesministeri, Johnny Winterin haastattelu, 12.9.2011, toim. Esa Kuloniemi.
4. ↑  Johnny Winterin viralliset kotisivut Viitattu 8.7.2012.
5. ↑  Annamari Lausala: Johnny taas väsymässä? Johnny Winterin vuosia jatkunut nousukunto näyttää saavuttaneen suvantovaiheen  13.7.2013. Blues-Finland.com. Viitattu 20.7.2013.
6. ↑  Hannu Björkbacka: Johnny Winter Kokkolassa – Scandinavian Blues Party 2012  8.10.2012. Keskipohjanmaa kp24.fi.  Arkistoitu 18.11.2012. Viitattu 20.7.2013.
7. ↑  Historia: Esiintyjät J Pori Jazz.  Arkistoitu 29.10.2013. Viitattu 20.7.2013.
8. ↑  Puistoblues 2007 Pääkonsertti, Vanhankylänniemi 30.6.2007 Johnny Winter (USA) Puistoblues. Viitattu 20.7.2013.

Aiheesta muualla
----------------

* Kuvia tai muita tiedostoja aiheesta **Johnny Winter** Wikimedia Commonsissa

* Virallinen kotisivu
* Hannu Björkbacka: Johnny Winter -dvd-katsaus, (Arkistoitu – Internet Archive) Keskipohjanmaa 7.10.2012
* Hannu Björkbacka: Johnny Winter Kokkolassa 2012, (Arkistoitu – Internet Archive) Keskipohjanmaa 8.10.2012

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Kroatia
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana
* RISM
* SNAC
* IdRef

 |

 |